Viborger Samler, 1843-05-06
Tyrkiet. Samme Tidende meddeler i sit nyeste Numer (28de April) tvende Correspondentartikler fra Constantinopel af 12te April. Det hedder i den første Artikel: "Det serviske Spørgsmaal er idag afgjort paa følgende Maade i det i den russiske Gesandts Nærværelse afholdte Divan: 1) Kara Georgiewitsch skal - enten frivillig eller som en Følge af en formelig Afsættelse, – nedlægge Serviens Regjering; 2) et nyt Fyrstevalg skal foretages, og 3) Kiamil Pascha af Belgrad, Wutsitsch og Petroniewitsch fjernes fra Servien. Dette er næsten ordret det den 5te April af Butenieff Porten meddeelte Ultimatum fra det russiske Ministercabinet, og Rusland har saaledes, understøttet af Østerrig, tilkæmpet sig en eclatant Triumph over Tyrkernes Haardnakkenhed, saavelsom over alle, den russiske Jndflydelse modstræbende Anskuelser. Under saadanne Omstændigheder betvivles ikke, at det forestaaende Fyrstevalg jo vil falde paa den af Rusland be flyttede Erfyrste Milosch Obrenowitsch, Fader til den sidste Fyrste Michael." – Og i den anden Correspondentartikel hedder det: "Jeg iler med at tilmelde Dem, at Porten har anerkjendt Ruslands Fordringer med Hensyn til de ferviske Anliggender og besluttet et nyt Fyrstevalg. Valgdagen er endnu ikke fastsat, dog turde den bestemmes til næste Uge. Ligeindtil den 10de April var det tvivlsomt om den russiske Gesandt vilde trænge igjennem med sine Fordringer; om den engelske Gesandt Sir Strafford Canning vilde give efter; men sidstnævnte Dag erholdt Canning Jnstructioner fra London af 20de Marts, i hvilke det paalagdes ham ganske at lade falde det Spørgsmaal: om Rusland ifølge Tractaterne til Bucharest, Akjerman- og Adrianopel havde Ret til i et saadant Omfang, som skeet var, at blande sig i Serviens indre Anliggender, og at slutte sig til Østerrig. Derved tabte Porten enhver udvortes Støtte, og allerede igaar erklærede SarimEffendi i en med de 5 store Magters Gesandter afholdt Conference, at han ingen Tviol nærede om Sagens mindelige Afgjørelse. Det derefter afholdte Divan bivaanede af de fremmede Repræsentanter kun Butenieff. Mødet varede i 5 Timer; det var stormende; Udfaldet ofte wivlsomt. De Fleste, der stemte imod Antagelsen af det russiske Ultimatum (hvoriblandt ogsaa Niza), udmærkede sig ved Lidenskabelighed; roligere var det russiske Parti, til hvilket Sarim havde sluttet sig. Man troer iøvrigt at Sultanen havde givet flere af Conseilsmedlemmerne et Vink om vel at tale efter deres Overbeviisning i Divanet, men at stemme i Faveur af Rusland. Sultanen paa sin Side var ved Valide Sultana stemt for Eftergivenhed, og Valide var allerede tidligere ved den gamle ChosrenPascha vunden for Bestemmelsen af et nyt Fyrstevalg. Sir Straff. Canning føler sig compromitteret ved det ham af det engelske Cabinet paalagte Forhold, og da der endog i Divanet have hævet sig vægtige Stemmer imod hans formeentlige Væggelsind, saa er denne Diplomat - saa paastaaes der – tilsinds at bede om sin Tilbagekaldelse fra Constantinopel. Den britiske Gesandt, der ifølge de sidste ham tilsendte Jnstructioner skal medvirke til, at Alexander Georgewitsch – i Tilfælde af et nyt Valg atter vælges paa ny, og at saaledes den nye Regjering legaliseres, indseer fuldkomment vel, at den britiske Jndflydelse i Servien og Constantinopel er langt fra at kunne bestemme paa nogensomhelst Maade Valganliggendet. Ogsaa skal Sir Straff. Canning ifølge sine Jnstructioner stræbe at udelukke Familien Obrenowitsch fra Valget; men saadanne Jnstructioner ere ubegribelige, da England hidtil ikke har udøvet eller – saavidt man veed - har Ret til at fordre en saadan Udelukkelse.